Massimiliano Allegri

Massimiliano Allegri (s. 11. elokuuta 1967 Livorno) on italialainen jalkapallovalmentaja ja entinen keskikenttäpelaaja. Toukokuusta 2025 lähtien hän on toiminut AC Milanin päävalmentajana. 

 Ura pelaajana 

Allegri aloitti peliuransa Italian alasarjoissa. Läpimurtonsa keskikenttämies teki Pescara Calciossa, jonka kanssa hän nousi Serie A:han 1992. Allegrin pääsarjakausi 1992–1993 oli menestys huolimatta Pescaran putoamisesta. Allegri iski kauden aikana peräti 12 maalia ja oli joukkueensa parhaimmistoa. Kauden jälkeen hän siirtyi Cagliari Calcioon. Hän pelasi myös Calcio Padovassa ja SSC Napolissa ennen paluutaan takaisin Pescaraan 1998. Uransa lopun hän pelasi pienissä seuroissa päättäen aktiiviuransa kauteen 2003–2004 Aglianese Calciossa.

 Ura valmentajana 

Peliuransa jälkeen Allegri on luonut uraa valmentajana. Hän aloitti 2004 Serie C2 -seura Aglianese Calciossa. Hyvät otteet piskuisessa joukkueessa toivat Allegrille tunnettavuutta, ja 2005 hän siirtyi sarjatasoa ylempänä C1:ssä pelanneen US Grossetton päävalmentajaksi. Esitykset seurassa eivät kuitenkaan olleet odotusten mukaisia, ja lopulta hän sai potkut kauden 2006–2007 alussa.

Elokuussa 2007 Allegri siirtyi Serie C1:ssä pelanneen US Sassuolo Calcion peräsimeen. Allegrin johdolla seura menestyi hyvin ja jo huhtikuussa 2008 seuran historiallinen nousu Serie B:hen ja Serie C1/A:n voitto varmistuivat. Sassuolo e Salernitana in serie B promozione storica per gli emiliani Repubblica 2008  

Menestys Sassuolossa tarjosi Allegrille mahdollisuuden pääsarjatason valmennukseen ja toukokuussa 2008 hän siirtyi Cagliari Calcion päävalmentajaksi.Allegri sulla panchina del Cagliari  Debyyttikaudellaan Allegri johdatti Cagliarin sensaatiomaisesti Serie A:n yhdeksänneksi ja mukaan Eurooppa-liigan karsintoihin. Hänet palkittiin kauden jälkeen myös Serie A:n parhaana valmentajana (Albo Panchina d'Oro). Kaudella 2009–2010 Cagliari ei kyennyt aivan samanlaiseen lentoon, mutta tulokset olivat pääasiassa hyviä. Allegri sai kuitenkin yllättäen potkut huhtikuun puolivälissä. Potkujen taustalla lienevät olleet Allegriin liittyvät huhut siirtymisestä AC Milaniin, Juventukseen tai jopa Italian maajoukkueeseen.Cagliari feuert Allegri Toukokuun lopulla AC Milan kertoi käyvänsä alustavia keskusteluja Allegrin kanssa.AC Milan start talks with Cagliari boss Allegri  Kesäkuussa Cagliari vapautti Allegrin lopullisesti sopimuksestaan ja hän oli vapaa siirtymään uusiin tehtäviin.Allegri erhält Freigabe für Milan Seuraavassa kuussa Milan ilmoitti tehneensä Allegrin kanssa kaksivuotisen sopimuksen.AC Milan nimesi uuden valmentajansa Allegri voitti heti ensimmäisellä Milan-kaudellaan Serie A:n, mestaruus varmistui 8.5.2011-

Allegrin johdolla Milan pelasi hienon kauden 2010–2011 Serie A:ssa ja piti kärkipaikkaa hallussaan lähes koko kauden ajan. Lopulta Allegrin uran ensimmäinen, ja Milanin seurahistorian 18:s mestaruus ratkesi kaksi kierrosta ennen Serien loppua. Ein 0:0 reicht Milan zum 18. Meistertitel Allegri valittiin vuonna 2011 myös Italian vuoden valmentajaksi. Milan jatkoi mestaruustaistelussa myös seuraavalla kaudella, mutta edes Zlatan Ibrahimovićin 35 maalia eivät riittäneet. Milan hävisi mestaruuden Juventukselle neljällä pisteellä. Kausi 2012–2013 sujui edelleen hieman heikommin ja lopulta Milan jäi selvästi liigakolmoseksi Juventuksen ja SSC Napolin taakse. Mestarien liigassa Allegri luotsasi Milanin puolivälieriin kaudella 2011–2012 ja neljännesvälieriin debyyttikaudellaan sekä 2012–2013. Seura putosi 2012–2013 kahdesti peräkkäin FC Barcelonalle. Kausi 2013–2014 on sujunut Milanilta kangerrellen ja talvitauolle mentäessä Milan oli liigassa vasta sijalla 13. Vuoden lopussa Allegri ilmoitti jättävänsä Milanin kauden jälkeen. Allegri hört auf – Seedorf möglicher Nachfolger Seurajohdon kärsivällisyys Allegriin ja Milanin huonoihin suorituksiin loppui jo tammikuun puolivälissä 2014 ja Allegri sai potkut tehtävästään. AC Milan: Coach Massimiliano Allegri sacked by Serie A giants

Heinäkuussa 2014 Allegri allekirjoitti kaksivuotisen sopimuksen Juventuksen kanssa. Massimiliano Allegri appointed as new Juventus coach Debyyttikaudellaan Allegri luotsasi Juventuksen Italian mestariksi neljännen kerran peränjälkeen. Mestaruus varmistui jo viisi kierrosta ennen kauden loppua. Juventus crowned Serie A champions Allegrin debyyttikausi Juventuksessa huipentui Mestarien liigan finaaliin, jossa joukkue kohtasi kesäkuun alussa FC Barcelonan. Italialaisjoukkue taisteli urhoollisesti, mutta taipui lopulta neljännen mestaruutensa 2000-luvulla ottaneelle Barcelonalle 3–1. Barcelona voitti Mestarien liigan!  Juventus menestyi myös Italian cupissa, jonka mestaruuden se voitti kaatamalla loppuottelussa SS Lazion jatkoajalla 2–1. Edellisestä cupin voitosta oli kulunut 20 vuotta.Juventus vs. Lazio: Final score 2–1, Juventus lifts the Coppa Italia trophy after extra time

Kaudella 2015–2016 Juventus aloitti kautensa Serie A:ssa heikosti ja voitti vain kolme kauden kymmenestä ensimmäisetä ottelusta. Joukkue ryhdistäytyi marraskuussa ja Allegri johdatti seuran huikeaan 24 voittoon ja yhteen tasapeliin liigassa. Juventuksen viides perättäinen Scudetto varmistui kolme kierrosta ennen sarjan päätöstä.Juventus crowned Serie A champions after Napoli slip up Mestarien liigassa edelliskauden finalisti putosi jo ensimmäisellä pudotuspelikierroksella, kun se taipui jatkoajalla vieraissa FC Bayern Münchenille. Allegri oli vuonna 2015 ehdolla Fifan vuoden valmentajaksi, muttei lopulta tullut valituksi kolmen finalistin joukkoon.Allegri nominated for FIFA World Coach of the Year awardAllegri snubbed for Coach of the Year Italiassa hänet palkittiin sekä Serie A:n parhaana valmentajana kaudella 2014–2015 että Italian parhaan valmentajan Oscar del Calcio-palkinnolla.Allegri wins ‘Panchina d’Oro’ awardGran Galà del Calcio: è dominio Juve, miglior squadra e miglior allenatore

Kaudella 2016–2017 Juventuksen puolustus sekä Gonzalo Higuaínin ja Paulo Dybalan johtama hyökkäyspelaaminen toivat Allegrin toivomia tuloksia.Dybala and Higuain Look to Emulate Juventus' Legendary Strike Partnerships Liigassa Juventus eteni voitosta voittoon ja Mestarien liigassa se voitti lohkonsa ilman tappioita. Juventus pelasi Euroopassa 690 minuuttia yhtäjaksoisesti päästämättä maaliakaan, kunnes toisessa välieräottelussa AS Monacoa vastaan Kylian Mbappé onnistui maalinteossa.Juventus eteni Mestarien liigan finaaliin — Huima nollaputki päättyi vihdoin  Italian cupissa Allegri valmensi Juventuksen kolmanteen perättäiseen voittoon, kun SS Lazio hävisi loppuottelun 2–0.Juventus secured the first part of a possible domestic and European treble Allegrin kolmas perättäinen tuplamestaruus Italiassa ratkesi Serie A:n toiseksi viimeisellä kierroksella, kun FC Crotone kaatui 3–0.Serie A:n mestaruus ratkesi – Juventus ykkönen kuudetta kerran peräkkäin Kauden jälkeen Allegri allekirjoitti kolmivuotisen jatkosopimuksen Juventuksen kanssa.Massimiliano Allegri prolonge jusqu'en 2020 avec la Juventus

Kaudella 2017/18 Allegri luotsasi Juventuksen jälleen Italian cupin mestariksi jo neljättä kertaa perättäin. Loppuottelussa Juventus murskasi AC Milanin 4–0.Juventus won their fourth consecutive Coppa Italia Mestarien liigassa Juventus eteni jälleen pudotuspeleihin ja pudotti ensimmäisellä kierroksella Tottenhamin yhteismaalein 4–3. Juventus iski toisessa osaottelussa Lontoossa kaksi maalia kahteen minuuttiin ja ratkaisi niiden turvin otteluparin edukseen.Juventus osoitti uskomatonta tehokkuutta – Tottenham kaatui kahden minuutin ja 49 sekunnin mustaan jaksoon Puolivälierissä Juventus hävisi kotonaan tylysti Real Madridille 0–3. Vieraissa Juventus nousi taistelemaan vielä jatkopaikasta, mutta 1–3 vierasvoitto ei riittänyt ja edelliskauden finalistin tie päättyi puolivälieriin. Juventus oli jäänyt Allegrin alaisuudessa vain kerran aiemmin neljän parhaan ulkopuolelle.Cristiano Ronaldo takoo hurjaa putkea – Real Madrid tylysti Mestarien liigan puolivälieriin  Kotimaan kentillä Allegrin ja Juventuksen kausi huipentui neljänteen perättäiseen tuplamestaruuteen, kun joukkue varmisti Serie A:n mestaruuden viimeistä edellisellä kierroksella. Mestaruuden varmistaneen ottelun jälkeen Allegri vakuutti medialle jatkavansa Juventuksessa sopimuksensa loppuun eli vuoteen 2020 saakka, ellei seurajohto häntä erota. Tällä Allegri viittasi spekulaatioihin, joiden mukaan hän olisi siirtymässä Arsène Wengerin seuraajaksi Arsenalin päävalmentajaksi.Juventus manager Massimiliano Allegri says he is staying at Italian club 

Kaudella 2018/19 Allegri luotsasi Juventuksen jälleen Italian mestariksi.Juventus fightback to secure Scudetto Muutoin kausi ei tuonut Juventukselle mainittavampaa menestystä. Italian cupissa joukkue putosi jo puolivälierissä Atalantalle 3–0 tappion myötä.Fixtures and Results | Season 2018-19 | Quarter-Final Mestarien liigassa Juventus voitti lohkonsa ja pudotti pudotuspelien ensimmäisellä kierroksella Atlético Madridin jatkosta yhteismaalein 3–2.Ronaldo hat-trick seals Juve quarter-finals place Puolivälierissä Allgerin Juventus kärsi kuitenkin tappion Ajaxille kotikentällään 1–2 ja putosi yhteismaalein 2–3 jatkosta.Ajax secure first #UCL semi-final since 1997 Toukokuussa 2019 Juventus vahvisti, ettei Allegri jatka seuran päävalmentajana kauden jälkeen.Statement from the club Allegri kommentoi kauden jälkeen lähtöään ja kertoi suunnittelevansa sapattivuoden pitämistä valmennustehtävistä.Allegri intends to take sabbatical from football

Toukokuun lopussa 2021 Allegri palasi Juventuksen päävalmentajaksi.Juventus: Massimiliano Allegri back as manager after Andrea Pirlo sacked Allegri sai punaisen kortin Juventuksen voittamassa Italian cupin loppuottelussa 15. toukokuuta 2024 käyttäydyttyään aggressiivisesti neljättä erotuomaria kohtaan ottelun loppuminuuteilla. Tapahtuneen johdosta Juventuksen seurajohto erotti Allegrin kaksi päivää myöhemmin.

Allegri palasi toukokuun lopussa 2025 AC Milanin päävalmentajaksi kaksivuotisella sopimuksella 11 vuoden tauon jälkeen.

 Meriitit valmentajana 

 Mestarien liiga
Toinen sija: 2015, 2017
 Italian mestaruus (6): 2011, 2015, 2016, 2017, 2018, 2019
 Italian cup (5): 2015, 2016, 2017, 2018, 2024
 Italian supercup: 2016, 2019
 Serie C1/A: 2008
 Serie A:n paras valmentaja (Albo Panchina d'Oro) (3): 2008–2009, 2014–2015, 2016–2017
 Italian vuoden valmentaja (Oscar del Calcio) (3): 2011, 2015, 2016
 Italian paras valmentaja (Enzo Bearzot-palkinto): 2015

 Taktiset näkemykset 

Allegri suosi Juventus-uransa alussa Antonio Conten tutuksi tekemää 3–5–2-pelitapaa, mutta siirtyi pian neljän puolustajan linjaan. Allegri on tuonut Juventuksen pelitapaan monipuolisuutta ja luovuutta. Hän suosii tiukempaa pallonhallintapeliä, lyhytsyöttöpeliä ja tehokkaita vastaiskuja. Hän on antanut edeltääjänsä enemmän tilaa ja vastuuta nuorille, luoville pelaajille.Allegri’s stamp on the Bianconeri‘More imagination with Allegri’

 Lähteet 

Luokka:Italialaiset jalkapalloilijat
Luokka:Italialaiset jalkapallovalmentajat
Luokka:Vuonna 1967 syntyneet
Luokka:Elävät henkilöt